༈ རྒྱལ་བ་ཀུན་དངོས་རྩ་བའི་བླ་མ་དང༌། །དབྱེར་མེད་བདེ་ལྡན་ཞིང་
མགོན་འོད་མཐའ་ཡས། །སྤྱི་གཙུག་འདབ་སྟོང་ཟླ་བའི་སྟེང་བཞུགས་ལ། །བརྩེ་
ཆེན་ཐུགས་རྗེས་བདག་ཅག་བསྐྱབ་ཏུ་གསོལ། །མཆོག་དང་ཐུན་མོང་མཐའ་ཡས་
ལེགས་ཚོགས་ཀུན། །མགོན་ཁྱོད་ཚུལ་བཞིན་བསྟེན་པའི་རྗེས་འགྲོ་བར། །མཐོང་
ནས་སྐྱབས་གསུམ་ཀུན་འདུས་བདག་ཉིད་དུ། །ཡིད་ཆེས་ཤུགས་དྲག་སྐྱེ་བར་བྱིན་
གྱིས་རློབས། །མདོར་ན་དེང་ནས་བླ་མེད་བྱང་ཆུབ་པར། །སྐད་ཅིག་ཙམ་ཡང་མི་
འབྲལ་རྗེས་བཟུང་ཞིང་། །ཟབ་རྒྱས་མདོ་སྔགས་ལམ་རྣམས་མཐར་ཕྱིན་ཏེ། །ནམ་
མཁའ་ཇི་སྲིད་འགྲོ་བའི་དོན་བྱེད་ཤོག །ཅེས་པ་འདི་ཡང་སྟག་སྙོན་བླ་མ་དཔལ་ལྡན་སེངྒེས་
བསྐུལ་བའི་ངོར། ༧ ཤཱཀྱའི་བཙུན་པ་བློ་བཟང་རྒྱལ་མཚན་སེངྒེས་སྦྱར་པ་ཛ་ཡནྟུ། །